Ons was op 'n stadium deel van die husky-klub in Muizenberg. Een maal 'n maand kom almal wat deel is van dié honde-klub met hulle honde bymekaar en dan sien jy 'n verstommende fenomeen voor jou afspeel. Ewe skielik sien jy waarvoor huskies gemaak is: om in 'n groep saam te werk en 'n slee te trek. Hulle kan dit natuurlik nie individueel regkry nie en het mekaar nodig.
Wanneer Dawid met 'n hart vol wraak oppad is om vir Nabal te gaan vermoor, is dit presies wat Abigail doen: sy herinner hom daaraan dat hy, Dawid, 'n Godsman is, dat sy lewe, maar ook ander se lewens, deur God aan hom gegee is as geskenk. Sy herinner hom daaraan dat sy wortels in God lê en dat hy nie die reg het om lewens te neem nes hy wil nie. Abigail bring deur haar insiggewende woorde en dade, maar ook deur wié sy is, die skoonheid van die lewe in Dawid se lewe terug. Sy laat toe dat God se teenwoordigheid deur haar skyn. Wat 'n wonderlike uitnodiging!
Waardes wys wat vir jou die waardevolste is in die lewe. Hoe jy na die wêreld kyk, jou karakter, geloof, optrede en leefwyse word grootliks bepaal deur die waardes in jou lewe. Waardes gaan oor die waarde of die prys wat jy aan goed in jou lewe koppel, bv. gehoorsaamheid, respek, eerlikheid, nederigheid, ens.